บริษัท พัฒน์กล จำกัด (มหาชน) ดำเนินธุรกิจโดยแบ่งธุรกิจตามสายผลิตภัณฑ์หลักเป็น 7 หมวด ดังนี้
:-

1.  ผลิตภัณฑ์เครื่องทำน้ำแข็ง

2.  เครื่องจักร/ระบบสำหรับอุตสาหกรรมเครื่องทำความเย็น

3.  เครื่องจักร/ระบบการผลิตสำหรับผลิตภัณฑ์เหลว

4.  เครื่องจักร/อุปกรณ์สำหรับอุตสาหกรรมแปรรูปอาหาร

5.  งานโครงการก่อสร้างครบวงจร (Turnkey Project)
    และธุรกิจสร้างโรงงานพลังงานทดแทน

6.  ระบบไฟฟ้าและอัตโนมัติ

7.  งานบริการและซ่อมบำรุง

1. ผลิตภัณฑ์เครื่องทำน้ำแข็ง

แบ่งเป็น 3 ประเภท ดังนี้ :-

1.  เครื่องทำน้ำแข็งหลอด

2.  เครื่องทำน้ำแข็งเกล็ด

3.  โรงน้ำแข็งซอง

1. ) ลักษณะผลิตภัณฑ์และบริการ

ก. เครื่องทำน้ำแข็งหลอด

บริษัทฯ ผลิตเครื่องทำน้ำแข็งหลอดเพื่อการบริโภคมีกำลังการผลิตตั้งแต่ 1.5- 80 ตันต่อวัน
ซึ่งสามารถแบ่งกลุ่มเป้าหมาย ได้เป็น 2 กลุ่ม ดังนี้:-

-   กำลังการผลิตที่ 1.5-5 ตันต่อวัน เหมาะสำหรับสถานประกอบการขนาดกลาง เช่น โรงแรม,
    รีสอร์ท, โรงเรียน, ภัตตาคาร, ห้างร้าน, สโมสร, สปอร์ตคลับ, กอล์ฟคลับ
    และโรงงานกึ่งอุตสาหกรรมอาหารขนาดเล็ก

-   กำลังการผลิตตั้งแต่ 10-80 ตันต่อวัน เหมาะสำหรับโรงงานผลิตน้ำแข็งและจำหน่าย
    รวมถึงอุตสาหกรรมแปรรูปอาหารที่ต้องใช้น้ำแข็งหลอดในรูปของน้ำแข็งป่นเพื่อรักษาความสดของอาหารก่อนกระบวนการแปรรูปอาหาร

บริษัทฯ มีทีมวิศวกรและช่างควบคุมดูแลออกแบบและติดตั้งทั้งในประเทศและต่างประเทศ
ตั้งแต่การผลิตเครื่องทำน้ำแข็ง เครื่องจักรและอุปกรณ์ระบบทำความเย็น, จัดหาเครื่องกรองน้ำ
รวมถึงเครื่องบรรจุน้ำแข็ง, ระบบลำเลียงและห้องเย็นเก็บน้ำแข็ง
โดยออกแบบระบบให้ผลิตภัณฑ์สามารถผลิตน้ำแข็งที่สะอาดเหมาะสำหรับการบริโภค
สอดคล้องกับประกาศกระทรวงสารธารณสุขในเรื่องหลักเกณฑ์การผลิตอาหารที่สะอาดและปลอดภัย
(Good Manufacturing Practice : GMP) พร้อมมีการรับประกันคุณภาพสินค้าเป็นเวลา 1 ปี
โดยมีหน่วยบริการหลังการขายทำหน้าที่ซ่อม บำรุงเครื่องจักร

บริษัทได้ทำการปรับปรุงผลิตภัณฑ์และพัฒนาเครื่องจักรให้มีประสิทธิภาพ โดยมีเป้าหมาย 2 ประการ
คือ :-

-   เพิ่มประสิทธิภาพของเครื่องจักรโดยการเพิ่มกำลังการผลิต และประหยัดพลังงาน

-   ออกแบบผลิตภัณฑ์ให้มีคุณภาพที่ดี, มีความทนทาน และใช้งานได้ง่าย

ข. เครื่องทำน้ำแข็งเกล็ด

มีขนาดกำลังผลิตตั้งแต่ 100-450 กิโลกรัมต่อวัน
โดยกลุ่มเป้าหมายเป็นผู้บริโภค-อุปโภคน้ำแข็งในเชิงพาณิชย์ ได้แก่ ผู้ประกอบการ ร้านอาหาร
ร้านกาแฟ สถานบันเทิง และร้านค้าสะดวกซื้อ

ค.. โรงน้ำแข็งซอง

บริษัทฯ รับออกแบบและสร้างโรงน้ำแข็งซอง ตามความต้องการของลูกค้า มีกำลังการผลิตตั้งแต่
100-2,400 ซอง/วัน ซึ่งมีขนาดมาตรฐานให้เลือก คือ ขนาด 25,50,135,150 และ 170
กิโลกรัม กลุ่มอุตสาหกรรมที่ใช้น้ำแข็งซองส่วนใหญ่เป็นอุตสาหกรรมการประมง
โดยใช้น้ำแข็งซองเพื่อรักษาความสดของอาหารหรือวัตถุดิบ ก่อนกระบวนการแปรรูป
ซึ่งยังเป็นที่นิยมอยู่ในปัจจุบัน

2.) ลักษณะการขายและช่องทางการจัดจำหน่าย

2.1 ในประเทศ

1.  ลูกค้าเดิมที่เคยซื้อสินค้าติดต่อซื้อสินค้าเพิ่ม

2.  ขายผ่านพนักงานขาย

3.  งานแสดงสินค้า

2.  ต่างประเทศ

1)  ลูกค้าเดิมที่เคยซื้อสินค้าติดต่อซื้อสินค้าเพิ่ม

2)  ขายผ่านพนักงานขาย

3)  งานแสดงสินค้าและลงในอินเตอร์เน็ต

4)  ขายผ่านตัวแทนจำหน่ายในต่างประเทศ

3.) ภาวะ การแข่งขัน

ในปี 2546-2548 เครื่องทำน้ำแข็งหลอดและน้ำแข็งซองมีการเติบโตอย่างสูง
กล่าวคือในช่วงปีดังกล่าว
บริษัทฯได้รับสั่งซื้อเครื่องทำน้ำแข็งทั้งภายในประเทศและต่างประเทศเพิ่มขึ้นจากปีที่ผ่านมาเป็นสัดส่วนเพิ่มขึ้นถึง
60% ถึงแม้ตลาดเครื่องทำน้ำแข็งหลอดในประเทศจะมีผู้ผลิตหลายราย
แต่ก็มีมาตรฐานขออุปกรณ์ที่ใช้คุณภาพแตกต่างกันหลายระดับ
เนื่องจากเครื่องทำน้ำแข็งของบริษัทผลิตตามมาตรฐาน ASME (American Society of
Mechanical Engineer)
ซึ่งเป็นมาตรฐานการออกแบบผลิตภัณฑ์ตามหลักการด้านวิศวกรรมเครื่องกล
ที่มีผู้ผลิตตามมาตรฐานดังกล่าวน้อยราย ดังนั้นเครื่องทำน้ำแข็งหลอด พัฒน์กล
จึงเป็นที่ยอมรับของลูกค้าทั้งในประเทศและต่างประเทศ

ปัจจุบันบริษัทฯ มีสัดส่วนการจัดจำหน่ายเครื่องทำน้ำแข็งหลอดในประเทศแถบภูมิภาคเอเชียสูงสุด
โดยเฉพาะในประมาเลเซีย จำหน่ายประมาณ 85% ของเครื่องทำน้ำแข็งหลอดทั้งหมด
ขณะเดียวกันได้ขยายตลาดไปยังแถบตะวันออกกลาง ,อัฟริกาใต้ อเมริกาใต้ และออสเตรเลีย

ส่วนตลาดน้ำแข็งซอง บริษัทฯ ได้ขยายตลาดไปยังประเทศมาเลเซีย
ซึ่งเป็นน้ำแข็งเพื่อการบริโภคและประเทศมัลดีฟ ซึ่งเป็นน้ำแข็งเพื่อการประมง 100%
และได้ขยายมาอย่างต่อเนื่อง

2. เครื่องจักร / ระบบสำหรับอุตสาหกรรมเครื่องทำความเย็น

แบ่งเป็น 4 ประเภท ดังนี้:-

ก. ห้องเย็นสำหรับอุตสาหกรรมขนาดใหญ่และขนาดเล็ก

ข.ระบบแช่แข็งอาหาร

ค. ชุดระบายความร้อน

ง. ตู้แช่ผลิตภัณฑ์สำหรับซุปเปอร์มาร์เก็ต

จ. เครื่องทำน้ำแข็งแผ่น

1.) ลักษณะผลิตภัณฑ์และบริการ

1.  ห้องเย็นสำหรับอุตสาหกรรมขนาดใหญ่และขนาดเล็ก

รับออกแบบ ผลิต และติดตั้งระบบห้องเย็นอุตสาหกรรม ซึ่งใช้ในอุตสาหกรรมอาหาร
ลูกค้าที่ใช้ห้องเย็นอุตสาหกรรมประกอบด้วย ผู้ที่ดำเนินธุรกิจแปรรูปอาหาร อาหารสำเร็จรูป
อาหารทะเล เนื้อสัตว์ ผัก และผลไม้ ประมง และผู้ที่ให้บริการห้องเย็นรับฝากสำหรับแช่แข็งอาหาร
เช่น ไก่ อาหารทะเล ผักและผลไม้

นอกจากนั้นยังมีบริษัทในเครือ ได้แก่ บริษัท พีเคบี เอ็นเตอร์ไพรส์ จำกัด เป็นผู้ออกแบบ ผลิต
และจำหน่ายผนังห้องเย็น รวมทั้งติดตั้งห้องเย็นพาณิชย์ (Commercial Cold Room)
สำหรับใช้เก็บน้ำแข็ง อาหารสำเร็จรูป เนื้อสัตว์บก และสัตว์น้ำสำหรับผู้ผลิตรายย่อย ร้านค้า
ภัตตาคาร

2.  ระบบแช่แข็งอาหาร

ประกอบด้วยผลิตภัณฑ์ที่เกี่ยวข้องกับการแช่แข็งอาหาร ได้แก่

-   ระบบแช่แข็งแบบเร็ว (Individual Quick Freezer : IQF)
    เป็นระบบแช่แข็งแบบต่อเนื่อง หลังจากเสร็จสิ้นขบวนการจัดเตรียมผลิตภัณฑ์

-   ระบบแช่แข็งแบบลมแรง ( Air Blast Freezer) เป็นระบบที่แช่แข็งผลิตภัณฑ์เป็นรอบๆ
    มีความแตกต่างกับระบบแช่แข็งแบบเร็ว คือ
    ต้องรอให้ผลิตภัณฑ์ครบจำนวนบรรจุของขนาดตู้แช่แข็ง แล้วจึงทำการ แช่แข็งได้

-   อุปกรณ์ อะไหล่ที่เกี่ยวข้องกับระบบทำความเย็น เช่น แผ่นริปเปิลเพลท (
    ซึ่งเป็นแผ่นทำน้ำเย็น โดยมีบริษัท ริปเปิลเพลท (ประเทศไทย) จำกัด เป็นผู้ผลิตและจำหน่าย
    ) วาล์ว ฉนวนสำหรับห้องเย็น

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

3.  ชุดระบายความร้อน

บริษัทเป็นผู้นำในการผลิตอีแวปโปเรทีฟ คอนเดนเซอร์ ทำด้วยสเตนเลส
ซึ่งปัจจุบันเป็นที่นิยมใช้มากในอุตสาหกรรมเครื่องเย็น เพราะมีความทนทานสูง
บริษัทได้เริ่มผลิตอีแวปโปเรทีฟ คอนเดนเซอร์ ทำด้วย สเตนเลส มาก่อนผู้ผลิตอื่นๆในโลก ตั้งแต่
ค.ศ. 1990

4.  ตู้แช่ผลิตภัณฑ์

    บริษัทให้บริการครบวงจร ในด้านตู้แช่ผลิตภัณฑ์ในซุปเปอร์มาร์เก็ต และห้างสรรพสินค้าค้าส่ง
    (Hypermarket) ลักษณะของลูกค้าส่วนใหญ่จะเป็นซุปเปอร์มาร์เก็ต และห้างสรรพสินค้าค้าส่ง
    (Hypermarket) ชั้นนำ ทั้งในกรุงเทพ และต่างจังหวัด

วัตถุดิบที่ใช้ในการผลิตส่วนใหญ่มาจากการที่บริษัท เป็นตัวแทนจำหน่าย และติดตั้งตู้แช่ผลิตภัณฑ์ยี่ห้อ
BONNET ซึ่งมีมาตรฐานเป็นที่รู้จักกันอย่างแพร่หลายทั้งในประเทศ และทั่วโลก

5.  เครื่องทำน้ำแข็งแผ่น

เป็นผลิตภัณฑ์ผลิตน้ำแข็งแผ่น สำหรับอุตหกรรมผลิตอาหาร ขนาดตั้งแต่ 5-80 ตัน
ซึ่งต้องให้น้ำแข็งในกระบวนการผลิตอาหาร เพื่อรักษาความสดของผลิตภัณฑ์ และได้น้ำแข็งสะอาด
ลดสารปนเปื้อน จากการขนย้ายน้ำแข็ง ถูกต้องตามหลัก Good Manufacturing practice :
GMP โดยใช้พื้นที่วางเครื่องจักรน้อย และขนาดน้ำแข็งเหมาะกันอุตสาหกรรมอาหาร

2.  ลักษณะการขายและช่องทางการจัดจำหน่าย

    1.  ในประเทศ

  1. ลูกค้าเดิมที่เคยซื้อสินค้าติดต่อซื้อสินค้าเพิ่ม

  2. ขายผ่านวิศวกรขาย

  3. งานแสดงสินค้า

2.  ต่างประเทศ

1. ลูกค้าเดิมที่เคยซื้อสินค้าติดต่อซื้อสินค้าเพิ่ม

2.ขายผ่านพนักงานขาย

1.  3. งานแสดงสินค้า

2.  4. ขายผ่านตัวแทนจำหน่ายในต่างประเทศ

3.) ภาวะการแข่งขัน

ในปี 2550 การลงทุนโรงงานขนาดใหญ่ลดลง แต่มีการลงทุนในโรงงานขนาดเล็กเพิ่มขึ้น
พัฒน์กลสามารถขายในตลาดโรงงานขนาดเล็กได้เพิ่มขึ้น
จากการปรับวิธีการทำงานพัฒน์กลได้ขยายพื้นที่การขายสู่การทำความเย็นในอุตสาหกรรมอื่นๆ
เช่นการผลิตเคมีและปิโตรเคมี

3. เครื่องจักรและระบบการผลิตสำหรับผลิตภัณฑ์เหลว

เครื่องจักรและระบบการผลิตสำหรับผลิตภัณฑ์เหลวแบ่งเป็น 2 ประเภท ดังนี้

ก. เครื่องจักรและระบบสำหรับอุตสาหกรรมการผลิตนมและเครื่องดื่ม

ข. เครื่องจักรและระบบสำหรับอุตสาหกรรมประเภทผลิตภัณฑ์ที่มีลักษณะเหลว

1.) ลักษณะผลิตภัณฑ์และบริการ

ก. เครื่องจักรและระบบสำหรับอุตสาหกรรมการผลิตนมและเครื่องดื่ม

บริษัทรับงานออกแบบ ผลิตเครื่องจักร ติดตั้ง เดินระบบ และจัดหาอะไหล่
อุปกรณ์สำหรับโรงงานนมและอุตสาหกรรมเครื่องดื่มทั้งที่มีแอลกอฮอล์
และไม่มีแอลกอฮอล์ทั้งระบบรวมทั้งถัง อุปกรณ์ และเครื่องจักรในระบบ
ซึ่งถังสเตนเลสที่ใช้ในอุตสาหกรรมนี้ จะต้องถูกออกแบบให้ถูกสุขลักษณะ (Hygienic Design)
มีผิวด้านในที่มีความเรียบ เพื่อให้ทำความสะอาดด้วยระบบปิด (Cleaning In Place : CIP
คือการทำความสะอาดโดยไม่ต้องถอดชิ้นส่วนของถังออก)
ซึ่งมีลักษณะแตกต่างจากถังสเตนเลสที่ใช้ในกิจกรรมอื่นๆ โดยมีการออกแบบผลิตภัณฑ์
การเลือกใช้อุปกรณ์ และระบบต่างๆให้สอดคล้องกับมาตรฐานสากล เช่น มาตรฐาน ASME
(American Society of Mechanical Engineers) ซึ่งเป็นมาตรฐานการออกแบบผลิตภัณฑ์
และผลิตตามหลักการด้านวิศวกรรมเครื่องกล ของสมาคมวิศวกรรมเครื่องกล แห่งสหรัฐอเมริกา
สำหรับความแข็งแรงและความปลอดภัยของอุปกรณ์ และมาตรฐานตามประกาศกระทรวงสาธารณสุข
เรื่อง วิธีการผลิต เครื่องมือ เครื่องใช้ในการผลิต และการเก็บรักษา (Good Manufacturing
Practice : GMP) ซึ่งเป็นมาตรฐานที่จะต้องปฏิบัติเพื่อให้กระบวนการผลิตอาหารมีความสะอาด
กลุ่มลูกค้าในหมวดผลิตภัณฑ์นี้ ได้แก่

-   โรงงานนม ส่วนใหญ่จะซื้อระบบการฆ่าเชื้อ เช่น ระบบยูเอชที ระบบพาสเจอร์ไรส์
    และระบบสเตอริไรส์ ถังเก็บน้ำนม ระบบท่อในกระบวนการผลิต ระบบ CIP
    ระบบควบคุมอัตโนมัติ (Automation)

-   โรงงานผลิตเครื่องดื่มมีแอลกอฮอล์ส่วนใหญ่จะซื้อถังหมักเบียร์ขนาดใหญ่ ถังหมักเหล้าไวน์
    และสาโท

-   อุตสาหกรรมผลิตเครื่องดื่มชนิดไม่มีแอลกอฮอล์ เช่น ชาเขียว โยเกิร์ต น้ำผลไม้
    น้ำนมข้าวโพด น้ำนมถั่วเหลือง เครื่องดื่มชูกำลัง เครื่องดื่มบำรุงสุขภาพ ไอศกรีม ซุปสกัด

-   อุตสาหกรรมการผลิต เครื่องดื่มอัดลม เครื่องปรุงรส ซอส ซีอิ้ว น้ำดื่ม

-   อุตสาหกรรมพลาสติก เช่น ถุงเก็บเม็ดพลาสติก

-   อุตสาหกรรมยา เครื่องสำอาง

-   อุตสาหกรรมสี และเคมีภัณฑ์

  ข.เครื่องจักรและระบบสำหรับอุตสาหกรรมประเภทผลิตภัณฑ์ที่มีลักษณะเหลว

บริษัทรับงานออกแบบ ติดตั้ง เดินระบบ และจัดหาอะไหล่
อุปกรณ์สำหรับอุตสาหกรรมประเภทผลิตภัณฑ์ที่มีลักษณะเหลวทั้งระบบ หรือสร้างเฉพาะถัง
หรือระบบท่อลำเลียง
ซึ่งจะต่างจากกระบวนการผลิตในอุตสาหกรรมการผลิตนมและเครื่องดื่มหลายด้าน เช่น
ความเรียบที่ผิวของถังที่ใช้ในกระบวนการผลิตอุปกรณ์เชื่อมต่อต่างๆ
แต่ยังคงให้มาตรฐานการผลิตตามมาตรฐาน ASME เช่นเดียวกัน ลักษณะลูกค้าที่ใช้บริการ เช่น
ผู้ผลิตสินค้าบำรุงผิว ผู้ผลิตน้ำยาสระผม ผู้ผลิตเครื่องสำอาง ผู้ผลิตเคมีภัณฑ์ อุตสาหกรรมสี

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

2.) ลักษณะการขายและช่องทางการจัดจำหน่าย

2.1. ในประเทศ

1.ลูกค้าเดิมที่เคยซื้อสินค้าติดต่อซื้อสินค้าเพิ่ม

2.ขายผ่านพนักงานขาย

3.งานแสดงสินค้า

2.2. ต่างประเทศ

1. ลูกค้าเดิมที่เคยซื้อและย้ายไปอยู่ต่างประเทศ

2.งานแสดงสินค้าในต่างประเทศ

3. Internet ,Website ของบริษัท

3.) ภาวะการแข่งขัน

แบ่งออกเป็น 2 ส่วนตามลักษณะงานของโครงการ กล่าวคือ

1. งานระบบการผลิตทางด้านงานอาหาร คู่แข่งในระดับมาตรฐานเดียวกันกับบริษัท
ส่วนใหญ่จะเป็นบริษัทข้ามชาติ
ซึ่งมีข้อได้เปรียบในเรื่องของประสบการณ์ที่ยาวนานในอุตสาหกรรมนมและอาหารเหลว และมีข้อมูล,
รายละเอียดในเชิงลึก รวมถึงมีจำนวนผลิตภัณฑ์ของสินค้ามากกว่า อย่างไรก็ตาม
บริษัทมีความพร้อมในการปฏิบัติงานในทุก ๆ รูปแบบ และสามารถให้บริการลูกค้าได้กว้างขวาง
และครอบคลุมเนื้องานที่เกี่ยวข้องได้ทุกรายละเอียดของโครงการ
จึงทำให้ลูกค้าหลายรายพอใจในงานขายและบริการดังกล่าว ซึ่งลูกค้าจะได้กำหนดเวลาที่สั้นกว่า
และสามารถควบคุมค่าใช้จ่ายของโครงการได้แน่นอนกว่า

2. งานถังสเตนเลส ถ้าเป็นคู่แข่งในประเทศ
ถึงแม้จะเป็นโรงงานที่ยังไม่มีระบบมาตรฐานรองรับในด้านการผลิตและการตรวจสอบ
แต่คู่แข่งจะมีข้อได้เปรียบเรื่องราคาที่ต่ำกว่า ทำให้บริษัทฯ ต้องพบกับการเปรียบเทียบราคา
ในมุมมองของลูกค้าที่ยังไม่มีข้อมูลและไม่มีความรู้ความเข้าใจในรายละเอียดทางวิศวกรรม
และคุณภาพของสินค้าเพียงพอสำหรับคู่แข่งขันต่างชาติที่ส่งสินค้ามาจากต่างประเทศจะมีข้อได้เปรียบในเรื่องของภาษีอากรขาเข้าที่เสียในอัตราร้อยละ
5 ในขณะที่บริษัทฯ ต้องซื้อวัตถุดิบบางอย่างที่ต้องเสียภาษีขาเข้าสูง เช่น
แผ่นสแตนเลสมีภาษีขาเข้าอัตราร้อยละ 11 ซึ่งทำให้เสียเปรียบในด้านต้นทุนที่สูงกว่า

4. เครื่องจักร / อุปกรณ์สำหรับอุตสาหกรรมแปรรูปอาหาร

แบ่งเป็น 2 ประเภท ดังนี้:-

ก. อุตสาหกรรมอาหารแช่แข็ง เช่น เนื้อสัตว์ อาหารทะเล ผัก ผลไม้

ข. อุตสาหกรรมอาหารกระป๋อง เช่น ปลาทูน่ากระป๋อง ผัก ผลไม้กระป๋อง

1.) ลักษณะผลิตภัณฑ์และบริการ

บริษัทรับงานออกแบบเครื่องจักร สายพานลำเลียง ติดตั้งระบบ และจัดหาอะไหล่ อุปกรณ์
สำหรับอุตสาหกรรมการแปรรูปอาหาร เช่น อาหารทะเล เนื้อไก่ ผัก ผลไม้ และอาหารกระป๋อง
เช่น ปลาทูน่า ปลาซาดีน ผัก และผลไม้
โดยการออกแบบสายการผลิตในลักษณะสายพานลำเลียงต่อเนื่อง
ที่มีทั้งเครื่องจักรที่ใช้ในการคัดขนาด เครื่องต้ม เครื่องลวก เครื่องล้าง เครื่องฆ่าเชื้อ เครื่องผสม
ถังต้มปรุงแต่งของเหลว โดยมีเป้าหมายใน การออกแบบ 5 ประการคือ

1.  ออกแบบการผลิตให้ตรงตามความต้องการของลูกค้า
    โดยใช้หลักเกณฑ์ในทางวิชาชีพด้านวิศวกรรมการผลิตอาหาร

2.  ออกแบบให้สอดคล้องกับมาตรฐานสากลสำหรับการผลิตอาหารที่ได้คุณภาพ (Hygienic
    Design)

3.  ออกแบบระบบโดยคำนึงถึงเรื่องประสิทธิผลในการผลิต ได้แก่ การลดแรงงาน
    และพลังงานต่าง ๆ ที่ใช้ในสายการผลิต

4.  ออกแบบระบบโดยคำนึงถึงผลกระทบในด้านสิ่งแวดล้อม เช่น
    ระบบการจัดการน้ำที่ใช้ในการผลิต เป็นต้น

5.  ออกแบบโดยคำนึงถึงระบบการควบคุมเครื่องจักรที่มีมาตรฐานแห่งการควบคุมความปลอดภัยในการใช้เครื่องจักร

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

2.  ลักษณะการขายและช่องทางการจัดจำหน่าย

2.1.ในประเทศ

1. การขายผลิตภัณฑ์หลัก และจัดวิศวกรขายให้ดูแลงานเฉพาะรายผลิตภัณฑ์ โดยมีเป้าหมายที่ชัดเจน
เรื่องการทำ ยอดขาย ในแต่ละผลิตภัณฑ์

1.  2. เพิ่มช่องทางการขายจากงานบริการ ซึ่งนับวันจะมีมากขึ้นเรื่อยๆ
    เนื่องจากงานขายผลิตภัณฑ์ที่บริษัทฯ ได้ดำเนินการไว้ใน อดีต

3. ดำเนินการต่อเนื่องเรื่องการจัดแสดงสินค้า การขายผ่านสื่อโฆษณา
ซึ่งได้ผลค่อนข้างเป็นที่น่าพอใจจากผลงานที่ได้ ทำ มาโดยตลอด และคงความต่อเนื่องในสื่อทุกๆ
ด้าน

2.  ต่างประเทศ

1. ดำเนินการต่อเนื่องเรื่องการจัดแสดงสินค้า การขายผ่านสื่อโฆษณา
ซึ่งจะได้ผลค่อนข้างเป็นที่น่าพอใจจากผลงานที่ ได้ทำมาโดยตลอด และคงความต่อเนื่องในสื่อทุกๆ
ด้าน

2. เน้นการขายเฉพาะประเทศที่มีแนวโน้มการขยายการผลิตๆ และมีวัตถุดิบภายในประเทศ

3. ใช้ช่องทางขายจากลูกค้าเดิม ที่บริษัทฯ เคยทำผลงานมาแล้ว

3.) ภาวะ การแข่งขัน

จากสภาวะการชะลอการลงทุนของผู้ประกอบการ ซึ่งมีผลต่อเนื่องจากปลายปี 2549 และตลอดปี
2550 ซึ่งมีสาเหตุหลักจากพิษของค่าเงินบาทที่แข็งตัวอย่างรุนแรง
ราคาน้ำมันที่ปรับตัวเพิ่มขึ้นเป็นเท่าตัว และค่าครองชีพที่สูงขึ้นเป็นเงาตามตัว
ทำให้ภาวะการแข่งขันสำหรับตลาดในประเทศมีการแข่งขันกันสูงมาก
โดยเฉพาะอย่างยิ่งการแข่งขันในเรื่องราคา สำหรับบริษัทฯ ค่อนข้างโชคดีเพราะเป็นบริษัทฯ
ที่มีงานทางการตลาดค่อนข้างแข็งแรง เนื่องจากเป็นบริษัทฯ ที่สร้างเครื่องจักร หลายประเภท
และส่วนใหญ่เป็นที่ต้องการของตลาดทั้งภายในประเทศ และต่างประเทศ

จากวิสัยทัศน์ที่บริษัทฯ ได้วางแผนการขายในตลาดต่างประเทศไว้ล่วงหน้านับสิบปี
และมีการขยายงานจากประเทศหนึ่งไปยังอีกประเทศหนึ่งอย่างต่อเนื่อง ทำให้บริษัทฯ
มีฐานการตลาดใหม่ส่วนหนึ่งในต่างประเทศ และโอกาสการขยายตัวจะเพิ่มขึ้นเรื่องๆ ต่อไป
โดยเฉพาะงานทางด้านเครื่องจักรแปรรูปอาหาร

การเปิดตลาดการขายทาง Website ถือว่าเป็นสื่อการประชาสัมพันธ์บริษัทฯ
ให้เป็นที่รู้จักอย่างแพร่หลายทั่วโลก

5. งานโครงการครบวงจร (Turnkey Project) และธุรกิจสร้างโรงงานพลังงานทดแทน0

บริษัทฯ มีความเชี่ยวชาญ และประสบการณ์ในการก่อสร้างโรงงานแปรรูปอาหาร
โรงงานผลิตน้ำแข็งห้องเย็น ห้องเย็น โรงงานเอทานอล ฯลฯ ทั้งในประเทศ และต่างประเทศ
ด้วยระบบครบวงจร จากทีมงานวิศวกรทุกสาขารวมกว่า 300 คน เริ่มจากงานออกแบบ
งานก่อสร้าง งานเครื่องจักร การผลิต และงานสนับสนุนต่างๆ ซึ่ง แบ่งลักษณะงานได้เป็น 5
แบบดังนี้ :-

ก. ในก่อสร้างด้านโยธา (Civil Construction )

ข. งานเครื่องจักรการผลิต (Processing Machines )

ค. งานเครื่องจักรสนับสนุนการผลิต (Utility Machines)

  ง. งานโรงงานผลิตเอทานอล (Ethanol Plant)

จ. งานบริหารโครงการ (Project Management)

1.) ลักษณะผลิตภัณฑ์และบริการ

  ก. งานก่อสร้างด้านโยธา (Civil Construction)

เป็นงานก่อสร้างด้านโยธาทั้งหมด เริ่มจาก งานปรับดิน งานเสาเข็ม งานทำฐานราก
งานโครงสร้าง งานสถาปัตยกรรม ระบบสุขาภิบาล งานตกแต่งภายใน
งานระบบไฟฟ้าภายในอาคาร ไฟฟ้าแสงสว่าง ระบบโทรศัพท์ ระบบสายล่อฟ้า ระบบดับเพลิง
งานไฟฟ้าแสงสว่างภายนอก งานภูมิสถาปัตยกรรม ฯลฯ สำหรับอาคารโรงงาน สำนักงาน
อาคารสนับสนุนการผลิต อาคารโกดัง โรงอาหาร ลานขนถ่ายสินค้า ป้อมยาม รั้วรอบบริเวณ ถนน
ท่อระบายน้ำ รวมทั้งแท่นเครื่องจักร และงานโยธาสำหรับระบบบำบัดน้ำเสีย เป็นต้น
ซึ่งมีวิศวกรควบคุมงานก่อสร้าง ให้เป็นไปตามแบบและมาตรฐานที่กำหนด
เพื่อเป็นการสนับสนุนงานขายเครื่องจักรระบบต่างๆของบริษัทให้ครบถ้วนงานก่อสร้างทั้งโครงการ

1.  งานเครื่องจักรการผลิต (Process Machines )

เป็นงานจัดหาเครื่องจักรเกี่ยวกับกระบวนการผลิต ซึ่งเน้นด้านอุตสาหกรรมอาหาร ได้แก่
การแปรรูปผลิตภัณฑ์อาหารต่างๆ เช่น กุ้ง ปลา ไก่ ผัก ผลไม้ ฯลฯ การผลิตเครื่องดื่ม เช่น นม
น้ำดื่ม เบียร์ ไวน์ เหล้า สาโท ฯลฯ เครื่องจักรผลิตน้ำแข็งหลอด และน้ำแข็งซอง
เครื่องจักรสำหรับห้องเย็นเก็บวัตถุดิบและสินค้า การแช่แข็งแบบต่างๆ เป็นต้น
โดยจะจัดหาจากเครื่องจักรที่พัฒน์กลผลิตขึ้นเอง หรือเครื่องจักรจากแหล่งอื่น
ทั้งในประเทศและต่างประเทศ ตามความต้องการของลูกค้า
ในแง่ของคุณภาพเครื่องจักรและเงินลงทุน ทั้งที่บริษัทผลิตเองและหาจากแหล่งอื่น

ค. งานเครื่องจักรสนับสนุนการผลิต (Utility Machine)

เป็นงานในการออกแบบ และจัดหาเครื่องจักรสนับสนุนการผลิต เช่น ระบบไฟฟ้าแรงสูง
ระบบไฟฟ้ากำลัง ระบบกำเนิดไอน้ำ ระบบทำน้ำเย็น ระบบปรับสภาพน้ำ ระบบบำบัดน้ำเสีย ฯลฯ
ให้ โดยเครื่องจักรในส่วนนี้ทางบริษัทไม่ได้ผลิตเอง แต่จะหาจากแหล่งอื่นๆ
และทำการออกแบบให้เหมาะสมกับความต้องการของเครื่องจักรการผลิตหลัก
และนำเสนอกับลูกค้าในลักษณะโครงการรวม เพื่ออำนวยความสะดวก และลดความเสี่ยงให้กับลูกค้า

  ง. งานโรงงานผลิตเอทานอล (Ethanol Plant)

จากที่บริษัทฯ ได้ก้าวเข้าสู่ธุรกิจ โครงการก่อสร้างโรงงานเอทานอล และโรงงานผลิตสุราต่าง ๆ
หลายโครงการ ทำให้บริษัทฯ มีความรู้ ความเชี่ยวชาญในงานด้านนี้ และทางบริษัทฯ
ยังได้ร่วมมือกับ บริษัท KATZEN INTERNATIONAL, CINCINATI, OHIO, USA
เพื่อจะนำเทคโนโลยีการผลิตเอทานอลของ KATZEN มานำเสนอในประเทศไทย
โดยจะเน้นไปในกลุ่มลูกค้าที่จะดำเนินโครงการโรงงานผลิตเอทานอล เพื่อใช้ในการผลิตแก๊ชโซฮอล์
นอกจากนี้ทางบริษัทยังสามารถเสนอเทคโนโลยีของ KATZEN ในการผลิตแอลกอฮอล์ชนิดอื่น ๆ
ได้อีกด้วย เช่น สุราขาว, สุราสี, สุราบริสุทธิ์ ฯลฯ

จ. งานบริหารโครงการ ( Project Management )

1. งานออกแบบวิศวกรรม (Engineering Design) ซึ่งประกอบด้วย งานโยธา งานไฟฟ้า
งานเครื่องจักรการผลิต และงานเครื่องจักรระบบสนับสนุนการผลิต
โดยเริ่มจากการออกแบบเบื้องต้น (Preliminary Design) จนถึงการออกแบบละเอียด
(Detail Design) โดยคำนึงถึงมาตรฐานโดยทั่วไปทางวิศวกรรม
และมาตรฐานเฉพาะสำหรับงานนั้นๆ

2. งานบริหารหน่วยงาน (Site Management) เพื่อให้โครงการดำเนินไปได้อย่างราบรื่น
และตามระยะเวลา (Schedule) และงบประมาณ (Budget)
โดยคำนึงถึงมาตรฐานทางวิศวกรรม และมาตรฐานความปลอดภัย
รวมถึงการจัดให้มีเอกสารกำกับการดำเนินการของโครงการ
เพื่อควบคุมและรายงานสถานะของโครงการแก่ลูกค้า

3. งานเดินเครื่องและทดสอบ (Start Up and Commissioning)
ประกอบด้วยการเตรียมการในการเริ่มเดินเครื่องจักรทั้งหมด
และทำการทดสอบระบบการทำงานทั้งหมดของโครงการ เพื่อการวัดประสิทธิภาพ
และส่งมอบโครงการ

2. ) ลักษณะการขายและช่องทางการจัดจำหน่าย

2.1. ในประเทศ

1. ลูกค้าเดิมของบริษัทที่เคยซื้อสินค้าในหมวดอื่นๆของบริษัทมาก่อน

2. ขายผ่านวิศวกรขาย

3. งานแสดงสินค้า

2.2. ต่างประเทศ

1. ลูกค้าเดิมของบริษัทที่เคยซื้อสินค้าในหมวดอื่นๆ ของบริษัทมาก่อน

2. ลูกค้าใหม่ที่สนใจในสินค้าหมวดอื่นๆของบริษัท โดยนำเสนอโครงการ Turnkey เข้าไปด้วย

3. ลูกค้าในประเทศที่มีการขยายการลงทุนไปในต่างประเทศ

3.) ภาวะการแข่งขัน

คู่แข่งที่เสนอโครงการลักษณะ Turnkey แท้ ๆ โดยบริษัทเดียวนั้นยังไม่มี
แต่ได้มีบริษัทคู่แข่งทำการจับมือกันหลาย ๆ บริษัท เพื่อพยายามเสนอโครงการแข่งกับบริษัทฯ
ในลักษณะ Joint-Venture แต่ยังมีข้อเสียเปรียบในการรับผิดชอบโครงการ และขาด
ความรู้และประสบการณ์การควบคุมโครงการในลักษณะ Turnkey ฯลฯ

ในปี 2550 นี้ ทางบริษัทฯ หวังว่าโครงการ Turnkey จะมีการขยายตัวขึ้นเนื่องจากปัจจัยต่าง ๆ
เช่น

1. ความซับซ้อนของโครงการที่เพิ่มมากขึ้นจากการบังคับใช้มาตรฐานต่าง ๆ เช่น GMP, HACCP
ฯลฯ

2. ระยะเวลาของโครงการที่สั้นลงจนทำให้จำเป็นต้องมีการลดการประสานงานหลายฝ่าย

3.
แนวโน้มการบริหารงานสมัยใหม่ที่มีการลดจำนวนคนทำให้ฝ่ายลูกค้าไม่มีบุคลากรเพียงพอในการทำงานโครงการ

4. การขยายตัวของอุตสาหกรรมพลังงานทดแทน

5. การขยายตลาดในต่างประเทศ

6. ระบบไฟฟ้าและอัตโนมัติ

ระบบไฟฟ้าและอัตโนมัติ แบ่งลักษณะงานออกเป็น 2 ประเภท คือ

ก. งานระบบไฟฟ้า

ข. งานระบบอัตโนมัติ

1.) ลักษณะผลิตภัณฑ์และบริการ

ก. งานระบบไฟฟ้า ( Electrical System )

งานระบบไฟฟ้าของบริษัทฯ จะแบ่งเป็น 2 ลักษณะ คือ

1. งานผลิตตู้ไฟฟ้า (Switch Board) หรือตู้เมนไฟฟ้า (Main Distribution Board, MDB)
เช่น ตู้ควบคุมเครื่องทำ น้ำแข็งหลอด ตู้ควบคุมสำหรับระบบทำความเย็น เป็นต้น

2. งานบริการด้านระบบไฟฟ้า (Electrical System) ในสาขาต่าง ๆ ได้แก่
งานระบบไฟฟ้าแรงสูง (High Voltage) ระบบไฟฟ้ากำลัง (Power System)
ระบบไฟฟ้าแสงสว่าง (Lighting) ระบบไฟฟ้าฉุกเฉินและ เครื่องกำเนิดไฟฟ้า(Emergency and
Generator) ระบบป้องกันฟ้าผ่า(Lightning Protection)ระบบเสียง ตามสาย (Paging)
ระบบโทรศัพท์ (Telephone) ระบบโทรทัศน์วงจรปิด (CCTV) ระบบแลน (LAN)
และระบบสารสนเทศ (Information Technology) เป็นต้น ซึ่งการบริการดังกล่าวจะเริ่มตั้งแต่
งานออกแบบ งานจัดหาวัสดุ/อุปกรณ์ งานติดตั้ง และทดสอบระบบ จนแล้วเสร็จสมบูรณ์
การบริการงานระบบไฟฟ้านี้จะสนับสนุนงานผลิตเครื่องจักรของ BU อื่น ๆ
และสนับสนุนงานในรูปของ Turnkey ของบริษัทฯ ด้วย
ในขณะเดียวกันก็ยังสามารถรับงานจากลูกค้าภายนอกได้
ทั้งลูกค้าที่เป็นส่วนราชการและเอกชนทั่วไปอีกด้วย

ข. งานระบบอัตโนมัติ (Automation System )

บริษัทสามารถรับงานออกแบบ ติดตั้ง เขียนโปรแกรม และทดสอบการทำงาน
ระบบควบคุมการผลิตแบบอัตโนมัติ (Automation) ครบวงจร
รวมถึงให้คำปรึกษาและปรับปรุงระบบเดิมให้มีความทันสมัยตามมาตรฐานสากล
โดยเน้นทางอุตสาหกรรมระบบทำความเย็นขนาดใหญ่ ระบบการผลิตนมและเครื่องดื่ม
รวมถึงระบบการผลิตแปรรูปอาหารทั้งชนิดแข็ง และชนิดเหลว ทั้งนี้ บริษัทฯ
สามารถนำระบบควบคุมอัตโนมัติไปประยุกต์ใช้งานสำหรับโครงการของภาครัฐและเอกชนที่
เป็นระบบเทคโนโลยีสารสนเทศที่กำลังขยายตัวอย่างมากได้อีกด้วย

2. ) ลักษณะการขายและช่องทางการจัดจำหน่าย

สำหรับงานผลิตตู้ Switch Board ส่วนใหญ่แล้วจะสนับสนุน BU ต่าง ๆ ภายในบริษัทฯ
เองและบางส่วนจะเป็นลูกค้าภายนอกที่ทางฝ่ายฯ ติดต่อหามาเองเช่นกัน ซึ่งกลุ่มลูกค้า ได้แก่
กลุ่มลูกค้าเดิม ๆ ของ BU ต่าง ๆ ที่ต้องการปรับปรุงระบบไฟฟ้า
ให้ทันสมัยขึ้นหรือมีการขยายงานใหม่เพิ่มขึ้น หรืองาน Turnkey ที่บริษัทฯ
ได้มามักจะมีงานระบบไฟฟ้าอยู่ด้วยเสมอ รวมทั้ง กลุ่มลูกค้าใหม่ทั่วไปทั้งเอกชนและงานราชการ

สำหรับงานระบบอัตโนมัติ
ช่องทางการจัดจำหน่ายเป็นลูกค้าเดิมที่เคยซื้อระบบและต้องการการปรับปรุง ขายผ่านหน่วยงานอื่นๆ
ของบริษัทฯ รวมถึงภาครัฐและเอกชนที่มีโครงการติดตั้งระบบควบคุมอัตโนมัติ
ระบบเทคโนโลยีสารสนเทศ และระบบสื่อสาร เช่น การไฟฟ้าฝ่ายผลิตแห่งประเทศไทย,
การประปานครหลวง , กรมชลประทาน ,กรมอุตุนิยมวิทยา ฯลฯ

3.) ภาวะการแข่งขัน

งานด้านระบบไฟฟ้าเป็นงานที่มีกลุ่มการแข่งขันสูง ฉะนั้น ทางบริษัทฯ
มีนโยบายที่จะดำเนินธุรกิจเฉพาะกลุ่มลูกค้าที่เป็นลูกค้าเดิมที่เคยซื้อผลิตภัณฑ์ของหน่วยงานอื่นๆ
และเน้นในอุตสาหกรรมผลิตอาหาร เนื่องจาก บริษัทฯ มีความชำนาญ
มีบุคลากรที่เคยออกแบบระบบไฟฟ้าให้กับลูกค้ากลุ่มนี้มากมาย ส่วนงานด้านระบบอัตโนมัติ
(Automation) เป็นงานที่ต้องอาศัยความชำนาญเฉพาะด้าน และประสบการณ์
ซึ่งบริษัทมีบุคลากรที่มีความรู้และความสามารถที่จะแนะนำลูกค้าพร้อมกับนำเสนอ
เทคโนโลยีที่เหมาะสมกับการลงทุน
และจะเป็นส่วนสนับสนุนงานหลักของบริษัทเพื่อให้เป็นผู้นำทางด้านอุตสาหกรรมทุกๆด้านต่อไป

7. งานบริการและซ่อมบำรุง

งานให้บริการซ่อมบำรุงหลังการขาย ทั้งเครื่องจักรอยู่ในประกันของบริษัทฯ และที่หมดประกันแล้ว
โดยทีมงานที่มีความชำนาญ

1.  ลักษณะผลิตภัณฑ์และบริการ

ให้บริการซ่อมบำรุงเครื่องจักรหลัก เพื่อสนับสนุนงานของหน่อยธุรกิจอื่นๆ ในบริษัทฯ เช่น
ให้บริการซ่อมบำรุงเครื่องจักรระบบอุตสาหกรรมเครื่องทำความเย็น เครื่องทำน้ำแข็งหลอด
บ่อน้ำแข็งซอง โรงงานนม

เครื่องอัดน้ำยาในระบบแอมโมเนีย ฟรีออน รวมทั้งจำหน่วยอะไหล่สำหรับเครื่องอัดน้ำยา
และอุปกรณ์ระบบทำความเย็นทุกชนิด

2.  ลักษณะการขายและช่องทางการจัดจำหน่าย

    -   การบริการที่เราให้ลูกค้า ต้องแตกต่างกับการให้บริการที่หาได้ทั่วไป

    -   มีความซื่อสัตย์กับลูกค้า

    -   สร้างความสัมพันธ์ที่ดีในการบริการ

    -   การบริการที่รวดเร็ว ทันกำหนดเวลา และมีศูนย์บริการกระจายในหลายจังหวัด

    -   เงื่อนไขการรับประกันที่เหมาะสม

3.  ภาวการณ์ แข่งขัน

งานบริการและซ่อมบำรุง ภาวการณ์แข่งขัน คู่แข่ง
ในระดับมาตรฐานเดียวกันส่วนใหญ่เป็นบริษัทตัวแทนจำหน่ายคอมเพรสเซอร์ ข้อได้เปรียบของบริษัทฯ
เน้นการให้บริการลูกค้าที่ซื้อเครื่องจักร ผลิตภัณฑ์ของบริษัทมากกว่า ขณะเดียวกันบริษัท
พร้อมให้บริการลูกค้าทั่วไป เพราะบริษัทมีข้อได้เปรียบเรื่องประสบการณ์ที่ยาวนาน
มีบุคลากรคอยให้บริการที่มีความรู้ ความชำนาญ และความสามารถสูง

การจัดหาผลิตภัณฑ์และการบริการ

การจัดหาวัตถุดิบ

บริษัท พัฒน์กล จำกัด (มหาชน) เป็นบริษัทที่ผลิตเครื่องจักรอุตสาหกรรม ในประเภทเครื่องเย็น
อุตสาหกรรมอาหาร ถังรับความดัน (Pressure Vessel) เครื่องจักรในโรงงานผลิตเอทานอล
และปิโตรเคมีคอล

ในการจัดซื้อวัสดุอุปกรณ์และบริการ เพื่อประกอบงานผลิตดังกล่าวข้างต้น บริษัทฯ มีรายชื่อ
ผู้ขายวัตถุดิบ ที่ผ่านการคัดเลือก มีมาตรฐานและเป็นที่ยอมรับของลูกค้าทั่วไป
อยู่ในทำเนียบของบริษัทมากกว่า 1,000 ราย มากกว่า 75% เป็นผู้ประกอบการภายในประเทศ

ในการจัดหา วัสดุอุปกรณ์ และบริการ เพื่อใช้ในการผลิตนั้น บริษัทฯ
สามารถจัดซื้อโดยตรงกับผู้ประกอบการ หรือซื้อผ่านตัวแทน ภายในประเทศ
หรือซื้อจากต่างประเทศโดยตรง ในการสั่งซื้อวัสดุอุปกรณ์และบริการนั้น บริษัทฯ
มีการซื้อปริมาณมากในแต่ละคราว โดยมีกำหนดระยะเวลาส่งมอบที่แน่นอน
ซึ่งทำให้บริษัทมีอำนาจต่อรองมากขึ้น และสามารถซื้อได้ในราคาต่ำกว่าท้องตลาด
ซึ่งเป็นการลดต้นทุนอย่างหนึ่งด้วย

การจัดซื้อวัสดุอุปกรณ์ในงานผลิตในปี 2550 มีแนวโน้มจะเพิ่มสูงมากขึ้น
เนื่องจากบริษัทได้งานมากขึ้น การจัดซื้อวัสดุอุปกรณ์และบริการนั้น
ต้องได้มาตรฐานและเป็นไปตามข้อกำหนด (Specification) ต่าง ๆ
ที่ลูกค้าต้องการหรือเป็นไปตามข้อตกลงในสัญญา โดยวัสดุอุปกรณ์ต่าง ๆ
เหล่านี้ต้องสามารถตรวจสอบได้จากสถาบันทางราชการ หรือหน่วยงาน มาตรฐานอิสระ
ซึ่งเป็นที่ยอมรับของทางราชการ และหน่วยงานเอกชน

วัตถุดิบหลักในการผลิตสินค้า

  ------ ------------------ ----------------------- -----------------------
  ลำดับ   วัตถุดิบ              การสั่งซื้อ                 ปริมาณ/ปีโดย ประมาณ

  1      เหล็ก A516 Gr.70    นำเข้าจากต่างประเทศ       2,500 ตัน

  2      เหล็ก SS 400        ภายในประเทศ             500 ตัน

  3      สแตนเลส 304, 316   ยุโรป ,เอเชีย             2,200 ตัน
                            และภายในประเทศ          

  4      ท่อสแตนเลส          ต่างประเทศ               500 ตัน
                            และภายในประเทศ          
  ------ ------------------ ----------------------- -----------------------

บริษัทฯ เปิดกว้างให้กับ ผู้ขายวัตถุดิบทุกรายเข้าแข่งขันประกวดราคา ภายใต้กฎเกณฑ์อันเดียวกัน
โดยโปร่งใส ตรวจสอบได้ และปราศจากอคติใด ๆ
เพื่อให้ได้วัสดุอุปกรณ์และบริการที่ดีถูกต้องตามกฎเกณฑ์ เป็นไปตามมาตรฐานสากล
และราคาสมเหตุสมผล

ขั้นตอนการพิจารณาการจัดซื้อ มีดังต่อไปนี้

1. ทางด้านเทคนิค วัสดุอุปกรณ์และบริการ ต้องถูกต้องตาม Technical Data,
Specification ของ วัตถุดิบ และต้องมีการประกันคุณภาพ โดยมีการกำหนดระยะรับประกัน
ตามข้อกำหนดของลูกค้า

2. พิจารณาเงื่อนไขทางการค้าต้องมี ทั้งการประเมินต้นทุน การวิเคราะห์ต้นทุน
และการควบคุมต้นทุน โดยราคาที่ได้ต้องเป็นที่ยอมรับอย่างสมเหตุสมผล และต้องอยู่ใน
งบประมาณที่กำหนดด้วย

วัสดุอุปกรณ์ในการผลิตและบริการ ที่บริษัทฯ จัดซื้อ ต้องเป็นไปตามข้อ 1 และข้อ 2
เพื่อให้เกิดความมั่นใจว่า วัตถุดิบที่ใช้ในงานผลิตถูกต้อง และได้มาตรฐาน ตรงตามข้อกำหนด
และในราคาที่สมเหตุสมผล

สภาพปัญหาเกี่ยวกับวัตถุดิบ

วัตถุดิบที่ใช้ในงานผลิต จะมีปัญหาเนื่องจากสาเหตุหลัก คือ ความผันผวนของ ราคาวัสดุต่างๆ
โดยส่วนใหญ่แนวโน้มเป็นการปรับเพิ่มขึ้น สาเหตุหลักของการปรับราคาขึ้นของสินค้ามาจาก

1.  ปัญหาการขนส่ง เนื่องจากภาวะน้ำมันเชื้อเพลิงขึ้นราคา

2.  ปัญหาเนื่องจากการขาดแคลนแรงงาน Skill Labour

3.  ปัญหาเหล็กแผ่น และสเตนเลส ขึ้นราคา หรือขาดแคลน เป็นต้น

4.  ปัญหาของการปรับขึ้นของราคาน้ำมันเชื้อเพลิง และผลิตภัณฑ์ของปิโตรเลียม

จากสาเหตุหลัก ๆ ของสาเหตุของการปรับราคาวัสดุอุปกรณ์ที่ใช้ในการผลิตที่สูงขึ้น
มีผลทำให้ต้นทุนในการผลิตสูงขึ้น การควบคุมต้นทุนการผลิตก็ทำได้ยาก

ส่วนในกรณีการสั่งซื้อวัสดุอุปกรณ์ที่ผ่านตัวแทน(Representative /Agent) โดยส่วนใหญ่แล้ว
ถ้าสถานการณ์การค้าไม่เกิดการผันผวน หรือการเก็งกำไร หรือการขาดตลาดแล้ว
ส่วนใหญ่จะไม่มีปัญหา แต่ถ้าเมื่อไรที่เกิดการเก็งกำไร หรือวัสดุอุปกรณ์ขาดตลาด การซื้อผ่านผู้ผลิต
หรือ ตัวแทน ก็ไม่สามารถยืนราคาได้ มักจะมีการปรับราคาขึ้นอยู่เสมอ
บ่อยครั้งทำให้การควบคุมต้นทุนทำได้ยาก และมักจะ สูงกว่างบประมาณ
ซึ่งส่งผลต่อผลประกอบการของบริษัทฯ จะเห็นได้อย่างชัดเจนในกรณีของ สเตนเลสตีลในปี 2550
ซึ่งการปรับตัวสูงขึ้นอย่างต่อเนื่อง มี ผลกระทบต่อต้นทุนและ ต่อการควบคุมค่าใช้จ่าย
ของโครงการในเรื่องของการสั่งซื้อวัสดุอุปกรณ์ในการผลิตอย่างมาก
ถ้าในสภาวะการตลาดปกติไม่มีการผันผวนของราคาวัสดุอุปกรณ์ไม่มีการเก็งกำไรการซื้อขายจาก
ผู้ผลิต หรือจาก ตัวแทนขาย ก็ไม่แตกต่างกันมากนัก

ในปี 2550 อุตสาหกรรมเครื่องเย็นและอุตสาหกรรมอาหารไม่ขยายตัวมากนัก
วัสดุอุปกรณ์ในการผลิตมีการปรับราคาสูงขึ้นตลอดเวลา
ซึ่งส่งผลต่อการควบคุมต้นทุนการผลิตอย่างมาก และมีผลกระทบต่อผลประกอบการของบริษัทฯ
อย่างหลีกเลี่ยงไม่ได้ บริษัทฯ หวังเป็นอย่างยิ่งว่า ปี 2551
ราคาวัสดุอุปกรณ์คงจะอยู่ในสภาวะที่มีความแน่นอนและ
คงไม่เกิดความผันผวนของราคาสินค้ามากไปกว่านี้

ในช่วงปีที่ผ่านมาจากข้อมูลของฝ่ายจัดซื้อ 10 อันดับ Supplier ดังรายละเอียดต่อไปนี้

  ------- -------------------------------------------- -------------------
  ลำดับ    รายชื่อผู้ขาย                                    ปี 2550 (บาท)

  1       บริษัท แอ็ลไลแอนด์สตีล จำกัด                       152,360,352.10

  2       บริษัท ศรีราชพฤกษ์ จำกัด                          121,905,861.21

  3       บริษัท ไทยยูนีคคอยส์เซ็นเตอร์ จำกัด                  44,144,176.80

  4       บริษัท กร๊าซโซ่ (ประเทศไทย )จำกัด                 32,596,485.35

  5       บริษัท ทรีนีตี้ ไดนามิคคอร์ปอเรชั่น จำกัด               20,276,073.07

  6       บริษัท ลีฟา ไออ้อน จำกัด                          19,410,891.18

  7       บริษัท เอสเอปิโตรเทค จำกัด                       13,465,575.38

  8       บริษัท จุฑาวรรณ จำกัด                            11,074,465.76

  9       บริษัท ที ที พี เวิร์ค จำกัด                         10,263,595.00

  10      บริษัท แอลพีเอ็น เพลทมิล จำกัด                     9,772,589.70

          รวม                                          435,270,065.55
  ------- -------------------------------------------- -------------------

บริษัท ฯ ถือนโยบายจัดซื้อเป็นอิสระ ไม่ยึดหรือผูกพันกับ Supplier รายใดรายหนึ่ง
โดยเปิดกว้างให้กับ Supplier ทุกราย เข้ามาเสนอโดยไม่มีข้อจำกัด หรือกีดกันใด ๆ เพื่อให้ได้
Supplier ที่ดีที่สุด และตอบสนองความต้องการของบริษัทฯ สูงสุด

ผลกระทบด้านสิ่งแวดล้อม

ผลกระทบกับสิ่งแวดล้อมมีไม่มากนัก เนื่องจากเป็นโรงงานผลิตจากการใช้เครื่องจักร
เตรียมชิ้นส่วนงานเป็นเครื่องกลึง เครื่องเจาะ เครื่องตัด เครื่องม้วน เป็นต้น
และต่อเนื่องในขบวนการผลิตในลักษณะประกอบขึ้นรูป ( Fabrication) ส่วนใหญ่
จะเป็นอุปกรณ์เชื่อม กระบวนการสุดท้ายบางส่วนจะเป็นการพ่นสี

ทางบริษัทฯ มีระบบป้องกันต่างๆ ดังนี้

1. แผงกั้นสะเก็ดบริเวณงานเชื่อม ป้องกันแสงไฟจากการเชื่อม

2.จัดระบบดูดอากาศบริเวณงานเชื่อมมาก โดยจัดให้บริเวณทำงานสูงกว่าพื้นโรงงานมากกว่า 4.0
เมตร

3.จัดอุปกรณ์การดูดฝุ่นในจุดงานสำคัญๆ

4.รณรงค์ให้พนักงานคำนึงถึงความปลอดภัย เช่น การใส่รองเท้าเซฟตี้ การใช้แว่นตา
และให้ใช้อุปกรณ์เก็บ เสียง เป็นต้น